Kleemann │ Jaunais trieciena drupinātājs MOBIREX MR 130i PRO – pirmā pieredze kaļķakmens karjerā

**Jaunais Kleemann trieciena drupinātājs MOBIREX MR 130i PRO jau darbojas kaļķakmens karjerā netālu no Vupertāles (Wuppertal). PRO līnijas jaunākais pārstāvis piedāvā efektīvu sijāšanu un augstu veiktspēju.**

Kombinētā iekārta pierāda savu vērtību kaļķakmens karjerā

Kleemann trieciena drupinātājs MOBIREX MR 130i PRO tiek izmantots Ētelshofenes karjerā (Oetelshofen), netālu no Vupertāles, kaļķakmens drupināšanai. Atjaunojot tehnikas parku, klients izvēlējās iegādāties kombinēto iekārtu ar integrētu divu klāju sijāšanas iekārtu iepriekšējo divu tehnikas vienību vietā. Iepriekš karjerā drupinātājs darbojās ar atsevišķu sijāšanas iekārtu - šobrīd karjerā MOBIREX MR 130i PRO darbojas ar integrēto sijāšanas iekārtu, kas nodrošina virsizmēra graudu nogādi atpakaļ drupināšanas kamerā, vienlaikus samazinot arī degvielas patēriņu. Tā vietā, lai apgādātu drupināšanas un sijāšanas iekārtu, tagad ir jāuzpilda tikai viena tehnikas vienība. Jaunā mašīna nodrošina gatavā produkta izmēru 0/45 ar padeves izmēru 0/600. Šim nolūkam apakšējā klājā ir uzstādīts 50. izmēra kvadrātveida siets, bet augšējā klājā ir uzstādīts lielāks siets, kas kalpo kā atslogošanas klājs.

Jaunums, kas ir lieliski piemērots šim uzdevumam

Sākotnējais izaicinājums bija atrast risinājumu, kas atbilstu visām prasībām: "Klients bija apsvēris dažādus piegādātājus un iespējas," skaidro Kristofs Obalskis (Christoph Obalski), Wirtgen Vācija pārdošanas nodaļas vadītājs. "Jaunais MR 130i PRO no Kleemann mums ir pilnīgi jauna mašīna, kas ir tieši piemērota šim projektam," saka Kleemann īpašais konsultants. MOBIREX MR 130i PRO ir liela jauda un efektīva sijāšanas iekārta.

"Lielā darba iekārta ar izturīgu karkasu, ērta fiziska un vizuāla piekļuve visiem komponentiem un apjomīgais divklāju sijāšanas bloks - tas radīja lielisku pirmo iespaidu," skaidro Dirks Frorats (Dirk Frorath), uzņēmuma “AMIRO” GmbH karjera izpilddirektors. Iekārtas drupināšanas agregātu darbina jaudīgs elektromotors. Tai ir arī jauna piedziņas koncepcija. Kā papildaprīkojums ir pieejama "star-delta" piedziņa un frekvenču pārveidotājs, kas ļauj pēc vajadzības mainīt rotora ātrumu. Pateicoties pilnībā elektriskās piedziņas koncepcijai E-DRIVE, ir iespēja izmantot ārējo barošanas avotu, kas nozīmē, ka drupinātāju var darbināt lokāli bez emisijām.

Standartizēta darbība, pateicoties vadības koncepcijai SPECTIVE

MOBIREX MR 130i PRO ir aprīkots ar vadības koncepciju SPECTIVE, kas karjeru operatoriem jau ir pazīstama no citām MOBIREX MR 130 EVO2 iekārtām. Darbības koncepcija ir intuitīva, un tai ir vienota struktūra visās MOBIREX sērijās. Jaunākās SPECTIVE paaudzes komponenti, piemēram, jaunās radio tālvadības pultis un digitālais risinājums SPECTIVE CONNECT, vēl vairāk atvieglo ikdienas darbu operatoram.

**Sadarbība daudzu gadu garumā nodrošināja priekšrocības**

Šajā gadījumā pirms iegādes nebija iespējams iepriekš apskatīt drupinātāju darbībā, piemēram, citā uzņēmumā. Trieciena drupinātājs galu galā ir jaunievedums. Tomēr, pateicoties ilggadējai sadarbībai ar Kleemann un labai pieredzei ar uzņēmuma produktiem, bija izveidojies ļoti stabils uzticības pamats. Un, protams, mašīnu bija iespējams apskatīt Kleemann rūpnīcā Gopingenā (Göppingen).

**ATTĒLI:**



KL\_MR 130i PRO\_Amiro

MOBIREX MR 130i PRO nodošana ekspluatācijā Kleemann rūpnīcā Gopingenā: Kristofs Obalskis no Wirtgen Vācija (pa kreisi) un Dirks Frorats, uzņēmuma "AMIRO" GmbH izpilddirektors, Ētelshofenes karjerā (pa labi).



KL\_MR 130i PRO\_Amiro\_1

Jaunais trieciena drupinātājs MR 130i PRO tika rūpīgi aplūkots un pārbaudīts uz vietas.



KL\_MR 130i PRO\_Amiro\_2

MOBIREX MR 130i PRO Ētelshofenē pārsteidz ar lielu kaļķakmens pārstrādes jaudu.



**KL\_MR 130i PRO\_Amiro\_3**

MR 130i PRO ar divklāju sijāšanas iekārtu garantē efektīvu sijāšanu un ļoti augstu produkta kvalitāti, izmantojot tikai vienu iekārtu, bez papildu sijāšanas iekārtas.

Piezīme. Šie fotoattēli nodrošina tikai priekšskatījumu. Drukāšanai publikācijās, lūdzu, izmantojiet fotoattēlus ar 300 dpi izšķirtspēju, kas pieejami pievienotajās lejupielādē.

Papildu informācija ir pieejama:

WIRTGEN GROUP

Sabiedrisko attiecību departaments

Reinhard-Wirtgen-Straße 2

53578 Vindhāgena

Vācija

Tālrunis: +49 (0) 2645 131 – 1966

Fakss: +49 (0) 2645 131 – 499

E-pasts: PR@wirtgen-group.comPR@wirtgen-group.com

www.wirtgen-group.com